اخبار عام

اخبار عام برطانوی راج میں یکم جنوری 1871ء میں لاہور سے  جاری ہونے والا اردو زبان کا اخبار تھا۔ 1881ء میں ہفتے میں دو بار اور 1887ء میں تین بار نکلتا تھا۔ 1891ء میں روزنامہ ہوگیا۔ روزنامے کا اجرا رکھنا ممکن نہ ہوا تو یہ پھر سہ روزہ ہو گیا۔ تھا، بعد میں سہ روزہ ہو گیا۔ اس کے مالک پنڈت مکند رام، گوپی ناتھ اور گوبند سہائے اس کے مدیر تھے جو پنڈت مکند رام کے بیٹے تھے۔ یہ اخبار مطبع متر بلاس میں چھپتا تھا جو کہ پنڈت مکند رام کی ملکیت تھا۔ مکند رام نے اخبار عام کے علاوہ تین اور اخبار ہمائے پنجاب (یکم اپریل 1870ء)، ہندی اخبار متر بلاس اور انگریزی ہفت روزہ پیپلز جرنل بھی نکالے۔ 1897ء میں مکند رام کا انتقال ہو گیا۔ ان کی زندگی ہی میں ان کے بیٹوں نے اخبار کی ادارت اور انتظام سنبھا رکھا تھا۔ پنڈت گوپی ناتھ کے ذمے اخبار کی ادارت تھی وہ انڈین نیشنل کانگریس کے سرگرم رکن تھے۔ پنڈٹ گوپی ناتھ اور گوبند سہائے پنجاب یونیورسٹی کے فارغ التحصیل تھے اور بہ یک وقت اردو، انگریزی اور ہندی زبانوں پر عبور رکھتے تھے۔۔ اخبار عام 2-1 / 10x6 کی تقطیع کے آٹھ صفحات (دو کالم) پر مشتمل تھا۔ لوح کے دونوں طرف اخبار کے قواعد و ضوابط، سالانہ چندہ، اشہار کے نرخ وغیرہ کی تفصیل چھپتی تھی۔ روزنامہ ہونے کے بعد یہ جگہ فہرست مضامین نے لے لی۔  اخبار انتہائی سستا تھا، فی شمارہ قیمت ایک پیسا اور سالانہ چندہ ڈھائی روپے تھا۔

حوالہ جات 

ہندوستان میں 1871ء کی تاسیسات
بھارت کے کالعدم اخبارات
بھارت کے اردو اخبارات
برطانوی ہند کے اخبارات
پاکستان کے کالعدم اخبارات
مرہ:لاہور میں میڈیا
پاکستان میں شائع ہونے والے اردو اخبارات
پاکستان کے کالعدم اخبارات